Malthodes guttifer

Malthodes guttifer (Kiesenwetter 1852) er en av småbløtvingene (Malthininae), en bille som tilhører bløtvingene (Cantharidae). 

 Utbredelse 
Malthodes guttifer finnes i Europa, østover i Asia. Finnes sør i Norge, utbredt, men ikke vanlige.

 Utseende 
Malthodes guttifer er mellom 4-5 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene har en gul flekk i spissen og er kortere enn bakkroppen, slik at de siste leddene synes.  

Slekten Malthodes har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring. 
 Hannens nest siste bukledd er ikke tydelig forlenget bakover og det siste bukleddet er formet som to lange krumme greiner. Disse er adskilte, men forbundne helt inne ved leddets rot. Samtidig er den innerste delen av spalteåpningen mellom greinene forrbundet med en tynn hud. Det tredje siste ryggleddet er uten vedheng, nest siste ryggledds bakkant går noe ut over (opp på) det siste ryggleddet, som er flattrykt og ganske stort og blir bredere mot spissen. Antennens andre ledd er tydelig kortere enn tredje ledd.
 Hunnens antenner har et andre ledd som er omtrent like langt som det tredje leddet. Antennene er mørke uten en lyserel rot og dens endeledd er tydelig kortere enn det fjerde leddet.  Brystskjoldet har en mørk neste svart grunnfarge, det er bredere enn det er langt og har en mer eller mindre markert sidekant. Dekkvingene er ikke lyst grå og munnskjoldet har svake rynker. Hunner kan ikke skilles fra hunner av Malthodes mysticus og Malthodes flavoguttatus.

 Levevis 
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.

 Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 58-59. ISBN 8712166936

 Eksterne lenker 

 Malthodes guttifer - Fauna Europaea  - engelskspråklig

Kategori:Bløtvinger
Kategori:Dyr formelt beskrevet av Ernst August Hellmuth von Kiesenwetter